Child in Time

Ιστορία του κομματιού
Στις 16 Ιουνίου του 1969, οι Deep Purple μαζεύτηκαν για πρόβες στο Hanwell Community Center, ένα σχολείο του 19ου αιώνα, το οποίο χρησιμοποιούσαν νέα συγκροτήματα, για πρόβες, νοικιάζοντας δωμάτια.Hanwell Community Centre - Deep-Purple.net Κατά τη χρονική περίοδο που οι Deep Purple έκαναν πρόβες στο Hanwell Community Center ένα άλλο συγκρότημα που έκανε πρόβες εκεί ήταν οι Spice, οι οποίοι μετά από τρεις μήνες μετονομάστηκαν σε Uriah Heep. Στις 15 Ιουλίου, ο Τζον Λορντ, εντυπωσιασμένος από ένα τραγούδι του συγκροτήματος It’s A Beautiful Day, που λεγόταν "Bombay Calling", άρχισε να αυτοσχεδιάζει, και καθώς μπήκαν και τα υπόλοιπα όργανα, βγήκε η βάση για αυτό που θα αποτελούσε το "Child in Time".Η ιστορία του Child In Time. – Music Is The Secret

Οι στίχοι του τραγουδιού είναι επηρεασμένοι από τον Ψυχρό πόλεμο αν και παρ' όλη τη μεγάλη διάρκεια του τραγουδιού, η οποία ξεπερνάει τα δέκα λεπτά, το στιχουργικό κομμάτι διαρκεί λιγότερο αναλογικά με την υπόλοιπη δισκογραφία του συγκροτήματος και ο λόγος είναι το πολύ ήρεμο σόλο πλήκτρων που έχει για εισαγωγή και το μεγάλο σόλο κιθάρας στο μέσο του κομματιού.What Makes “Child In Time” By Deep Purple So Timeless - Society of Rock

Το "Child in Time" ήταν το κομμάτι που έκανε τον τραγουδιστή του συγκροτήματος Ίαν Γκίλαν να ξεχωρίσει αφού είναι ένα ιδιαίτερα απαιτητικό κομμάτι από φωνητικής άποψης το οποίο ξεκινάει πολύ ήρεμα για να φτάσει σε πολύ υψηλές νότες. Συγκεκριμένα, το κομμάτι περιέχει τεχνικές όπως το φαλτσέττο και τη περίφημη "τσιρίδα", με συνολική έκταση διόμιση οκτάβων.Child In Time: Τα ανατριχιαστικά φωνητικά του Ian Gillan Διάφορα covers έχουν κυκλοφορήσει ανά τα χρόνια, παρόλα αυτά με το κομμάτι να θεωρείται ύμνος της σκληρής ροκ και να μην παίζεται-διασκευάζεται συχνά.

Ζωντανές εκτελέσεις
Το κομμάτι έγινε αμέσως μέρος του set list των συναυλιών του συγκροτήματος και παιζόταν μέχρι και το 1973 όταν αποχώρησαν από τους Deep Purple οι Ίαν Γκίλαν και Ρότζερ Γκλόβερ, ενώ ξαναμπήκε στο set list κατά τη δεκαετία του '80 μέχρι και το 2002, με διακοπή κατά την περίοδο 1989-1992 όταν ο Γκίλαν είχε αποχωρήσει για δεύτερη φορά.Ian Gillan's Problems With Deep Purple Classic 'Child in Time' Το 1976, κυκλοφόρησε μία εναλλακτική εκτέλεση του στο ομώνυμο άλμπουμ των Ian Gillan Band, του προσωπικού του σχήματος.Child in Time - Ian Gillan Band | Songs, Reviews, Credits, Awards | AllMusic

Ζωντανές εκτελέσεις του "Child in Time" υπάρχουν στους εξής δίσκους:
 Concerto for Group and Orchestra (1969)
 Made in Japan (1972)
 Deep Purple in Concert (1980)
 Nobody's Perfect (1988)
 Scandinavian Nights (1988)
 Live in Japan (1993)
 Come Hell or High Water (1994) Live in Stockholm (2005)
 Live in Montreux 69 (2006)
 Live in Europe 1993 (2006)
 Live in Denmark 1972 (2007)
 BBC Sessions 1968–1970 (2011)
 Perfect Strangers Live (2013)
 Long Beach 1971 (2015)

Το σχόλιο του Ίαν Γκίλαν
Σύμφωνα με τον τραγουδιστή του συγκροτήματος σε μία συνέντευξη το 2002, «το τραγούδι έχει δύο πλευρές, τη μουσική και τη στιχουργική. Από μουσικής απόψεως, υπήρχε ένα τραγούδι με τίτλο "Bombay Calling" από τους It's A Beautiful Day το οποίο ο Τζον Λορντ έπαιζε μια μέρα στα πλήκτρα του. Ακουγόταν καλό και σκεφτήκαμε να αυτοσχεδιάσουμε, να το αλλάξουμε λίγο και να βάλουμε καινούρια κομμάτια κρατώντας το ως βάση. Παρ' όλα αυτά δεν έχω ακούσει ποτέ το αρχικό κομμάτι ""Bombay Calling".Bombay Calling by It's a Beautiful Day - Songfacts Έτσι, δημιουργήσαμε αυτό το κομμάτι και έχοντας ως θέμα τον Ψυχρό πόλεμο, γράψαμε τους στίχους Sweet child in time, you'll see the line (γλυκό παιδί μέσα στο χρόνο, θα δεις τη γραμμή). Έτσι μπήκε και η στιχουργική πλευρά. Ο Τζον (Λορντ) είχε έτοιμα τα κομμάτια για τα πλήκτρα και ο Ρίτσι (Μπλάκμορ) τα κιθαριστικά μέρη. Το τραγούδι ουσιαστικά αντικατόπτριζε τη διάθεση που είχαμε εκείνη τη στιγμή και γι' αυτό έγινε τόσο διάσημο».Child In Time by Deep Purple - Songfacts

Κυκλοφορίες σινγκλ
Τον Νοέμβριο του 1970 κυκλοφόρησε σε μορφή 7" βινυλίου στην Ολλανδία, το Βέλγιο και τη Γερμανία το σινγκλ "Child in Time part 1". Στη δεύτερη πλευρά του σινγκλ βρισκόταν το δεύτερο μισό του ίδιου κομματιού.Deep Purple - Child In Time (Part 1 & Part 2) - Discogs
Το 1971 κυκλοφόρησε σε μορφή 7" βινυλίου στην Τουρκία το σινγκλ "Child in Time part 1". Στη δεύτερη πλευρά του σινγκλ βρισκόταν το τραγούδι "Fireball".Deep Purple - Child In Time (1972, Vinyl) | Discogs
Το 1972 κυκλοφόρησε σε μορφή 7" βινυλίου στη Βολιβία το σινγκλ "Child in Time". Στη δεύτερη πλευρά του σινγκλ βρισκόταν τα τραγούδια "Living Wreck" και "Hard Lovin' Man".The Deep Purple (Vinyl) Singles Bar - The Highway Star
Τον Οκτώβριο του 1975 κυκλοφόρησε σε μορφή 7" βινυλίου στο Βέλγιο το σινγκλ "Child in Time part 1". Στη δεύτερη πλευρά του σινγκλ βρισκόταν το δεύτερο μισό του ίδιου κομματιού.
Το 1976 κυκλοφόρησε σε μορφή 12" βινυλίου στην Ολλανδία, το Βέλγιο και το Λουξεμβούργο το σινγκλ "Child in Time" μαζί με τα τραγούδια "Smoke on the Water" και "Fireball".Deep Purple - Child In Time / Smoke On The Water / Fireball - Discogs
Το 1979 κυκλοφόρησε σε μορφή 7" και 12" βινυλίου στην Ολλανδία το σινγκλ "Child in Time (live)". Στη δεύτερη πλευρά του σινγκλ βρισκόταν το τραγούδι "Smoke on the Water (live)".
Το 1981 και το 1982 κυκλοφόρησε σε μορφή 7" βινυλίου στο Βέλγιο το σινγκλ "Child in Time part 1". Στη δεύτερη πλευρά του σινγκλ βρισκόταν το τραγούδι "Woman from Tokyo".
Το 1989 κυκλοφόρησε σε μορφή 7" βινυλίου στην Ολλανδία το σινγκλ "Child in Time part 1". Στη δεύτερη πλευρά του σινγκλ βρισκόταν το τραγούδι "Woman from Tokyo".

Θέσεις Charts
Έκδοση του 1970 (σινγκλ)

Επίσημη κυκλοφορία: Νοέμβριος 1970
XώραΘέση ΟλλανδίαDeep Purple - Child In Time - dutchcharts.nl  10 Βέλγιο  18Έκδοση του 1975 (σινγκλ)

Επίσημη κυκλοφορία: Οκτώβριος 1975
XώραΘέση ΒέλγιοDeep Purple - Child In Time - ultratop.be  26Έκδοση του 2015 (σινγκλ)

Επίσημη κυκλοφορία: 2015
XώραΘέση ΓαλλίαDeep Purple - Child In Time - lescharts.com  36

Κατατάξεις
 Περιοδικό Rolling Stone, Δημοψήφισμα αναγνωστών: The Best Vocal Performances in Rock History: # 8
 Digital Dream Door, 100 Greatest Rock Vocal Performances: # 2Digital Dream Door, 100 Greatest Rock Vocal Performances
 Digital Dream Door, 100 Greatest Metal Vocal Performances: # 2Digital Dream Door, 100 Greatest Metal Vocal Performances
 Holland's Radio 2, Top 2000 of All Time: # 2 (2000)Top 2000 Statistieken | NPO Radio 2
 Holland's Radio 2, Top 2000 of All Time: # 4 (2010)
 Holland's Radio 2, Top 2000 of All Time: # 3 (2011)
 Holland's Radio 2, Top 2000 of All Time: # 4 (2012)

Τα μέλη των Deep Purple
Το "Child in Time" ηχογραφήθηκε από τη δεύτερη σειρά μελών του συγκροτήματος. Η εν λόγω σειρά έμεινε στην ιστορία ως η πιο επιτυχημένη και χαρακτηριστική των Deep Purple. Τα μέλη της ήταν τα εξής:

 Ίαν Γκίλαν - φωνητικά
 Ρίτσι Μπλάκμορ - κιθάρα
 Τζον Λορντ - πλήκτρα
 Ρότζερ Γκλόβερ - μπάσο
 Ίαν Πέις - τύμπανα

Διασκευές
Το "Child in Time" έχει διασκευαστεί από τον Yngwie Malmsteen στο άλμπουμ "Inspiration" του 1996,Yngwie Malmsteen - Inspiration (1996, CD) | Discogs τους Cactus Jack στον δίσκο "Deep Purple Tribute" του 2003,Cactus Jack - Deep Purple Tribute (2003, CDr) | Discogs και τους Blackmore's Night στο άλμπουμ "The Village Lanterne" του 2006.Blackmore's Night - The Village Lanterne (2006, CD) | Discogs

Παραπομπές

Πηγές
 Deep Purple in Rock, Anniversary edition booklet, 07/1995

Κατηγορία:Τραγούδια των Deep Purple
Κατηγορία:Τραγούδια του 1970